Public procurement notice: Contract Award Notice
Published: 2025-01-21
Contract type: Works
Procedure: Open procedure
CPV classification: 45215100 | 71311100 | 71317000: Hazard protection consultancy services
Award criteria: price

Technical requirements: Într-un contract mixt, urmând scopul şi obiectul proiectului, se va realiza atât proiectarea tehnică, detalii de execuție, asistența tehnică din partea proiectantului, activitate SSM faza de proiectare și pe șantier, cât şi executia de lucrări de constructii privind realizarea investiției MODERNIZAREA SERVICIILOR SPITALICEȘTI ÎN CADRUL SPITALULUI ORĂȘENESC BARAOLT DIN JUDEȚUL COVASNA PRIN CONSTRUIREA UNEI NOI ARIPI.
Contract cu clauza suspensivă: contractul intră în vigoare strict după și cu condiția semnării contractului de finanțare între UAT or. Baraolt și finanțatorul.

OBIECT 1. CONSTRUCȚIE NOUA SPITAL
OBIECT 2 - AMENAJARI EXTERIOARE

Se va executa și proiecta racordurile și branșamente electrice necesare. Plata se va face direct către operatorul sistemului de distribuție energiei electrice.
Atenție! Contract cu preț forfetar! Conform Codului civil:
” ART. 1.867
Preţul forfetar
(1) Atunci când contractul este încheiat pentru un preţ global, beneficiarul trebuie să plătească preţul convenit şi nu poate cere o diminuare a acestuia, motivând că lucrarea sau serviciul a necesitat mai puţină muncă ori a costat mai puţin decât s-a prevăzut.
(2) Tot astfel, antreprenorul nu poate pretinde o creştere a preţului pentru motive opuse celor menţionate la alin. (1).
(3) Preţul forfetar rămâne neschimbat, cu toate că s-au adus modificări cu privire la condiţiile de executare iniţial prevăzute, dacă părţile nu au convenit altfel.”
Se va elabora PTh și se va utiliza sume din cap. 7.1 strict numai respectând art. 221 din Legea 98/2016, coroborat cu art. 1867 din Codul civil, adică numai în cazul în care
- Sunt noi prevederi necunoscute în faza de ofertare cum ar fi norme tehnice noi, prevederi din raport nZEB, prevederi prevăzute prin adrese transmise de organe abilitate pentru emiterea avizelor
- Sunt acoperite prin renunțări la cantități care nu sunt necesare pentru atingerea obiectivelor
- Sunt prevăzute ulterior de către finanțator în faza de evaluare a proiectului depus în cadrul programului de sănătate, coordonat de MIPE DG Programe de sănătate,
- Sunt mai eficiente d.p.d.v. financiar pe termen de 15 ani, utilizând rata de discontare de 7,6% pe an, având în vedere costuri de operare mai scăzute din cauza tehnologiei propuse – necesită o comparare utilizând metoda de analiza cost-beneficiu.

TERMEN DE VALABILITATE A CONTRACTULUI: 108 LUNI.

Durata maximă de:
- proiectare: 12 luni,
- execuție a lucrărilor de construire este de 36 luni.
Termene:
- durata de execuției: 48 luni, inclusiv proiectare, emiterea AC si lucrări, perioade de timp friguros,
- durata de garanție: 60 luni.
OBIECT 1. CONSTRUCȚIE NOUA SPITAL
Având in vedere configurația terenului si spațiul pus la dispoziție, dezvoltarea construcției spitalului propus va fi de tip monobloc - bară.
a) Organizarea acceselor
Accesele si circulațiile se vor organiza astfel incat acestea sa fie segregate in conformitate cu funcțiunile pe care le deservesc:
- acces personal medical - pe latura de sud, prin vestiarul filtru general
- acces pacienti, cu sau fără aparținători însoțitori, pe latura de est
- acces personal întreținere, pe latura de vest, in zona compartimentelor conexe, tehnice
- acces aparținători - preluare decedați, pe latura de est, independent de accesul general al pacientilor Compartimentele/sectiile medicale care fac obiectul prezentului proiect
Destinație și funcțiuni
In cadrul noii construcții, din incinta Spitalului Orășenesc Baraolt, se propune asigurarea următoarelor secții/compartimente de chirurgie medicală:
- obstetrica - ginecologie
- chirurgie generală si urologie
- ortopedie
Număr estimat de utilizatori
- paturi în secții/compartimente medicale 45
- paturi în spitalizarea de zi 5
- Bloc operator cu 3 sali de intervenție si bloc de nașteri
- Compartiment de Terapie intensiva 2 paturi la TI si 2 paturi la TI IP
- Număr maxim estimat pacienti 51
- Număr estimat personal medical 15
- Număr estimat personal medical cu pregătire medie 17
- Număr estimat infirmiere 10
- Număr estimat personal auxiliar si de întreținere 6
In vederea realizării accesului către spatiile tehnice, amplasate în demisol, se propune realizarea unei rampe carosabile, cu panta maxima de 12%. Apele pluviale se vor colecta prin intermediul unei rigole deschise, protejate cu grilă metalică carosabilă.
OBIECT 2 - AMENAJARI EXTERIOARE
Se propune instalarea unui sistem fotovoltaic pentru consumul spitalului orășenesc Baraolt.
Instalații de producere energie electrica cu panouri solare fotovoltaice amplasate pe terenul pus la dispoziție de Primarie - CF 29162, nr. Cadastral 29162, arabil cu suprafața de 5988 mp, aflat in intravilanul localității Baraolt, fiind în proprietatea Orașului Baraolt cu drept de administrare operativă în favoarea Consiliului Local al Orașului Baraolt.
In vederea reducerii consumului de emisii de gaze pentru producerea energiei electrice, se propune ca o parte din energia electrica necesara funcționarii clădirii sa fie produsa cu panouri solare fotovoltaice. Panourile solare fotovoltaice se vor monta pe un teren din apropiere pus la dispoziție de Primărie.
Principalele categorii de receptoare electrice ale clădiri sunt: iluminatul, prizele monofazate, echipamentele HVAC, pompa de caldura, utilaje spălătorie, utilaje steririlizare, echipamente fluide medicale, etc..
La determinarea numărului de panouri fotovoltaice s-a tinut seama de poziția liniei electrice aeriene de
20kV existente care traversează terenul.
Datele tehnice ale soluției sunt următoarele :
- numărul de panouri solare fotovoltaice : 400
- dimensiunile panoului : 2102x1040x35mm
- puterea electrica nominala a panoului : 450W
- orientarea cardinala a panourilor : S
- unghiul de înclinare al panoului fata de orizontala: 30°
- soluția de montare a panourilor pe invelitoare : pe structuri metalice din otel fixate in sol
- suprafața totala de captare a panourilor solare: 873,6 mp
- puterea instalata a panourilor solare : 180 kW
- energia electrica anuala furnizata de panourile solare la instalare : 212,1 MWh
- energia electrica anuala medie furnizata pe durata de viata a panourilor: 177,3 MWh
Componenta Sistemului de producere energie electrica cu panouri fotovoltaice este următoarea :
- panouri fotovoltaice, tip modul solar monocristalin (450Wp);
- structuri metalice de susținere a panourilor cu fixare in sol;
- container cu sistem de stocare energie electrica, invertoare, tablou de automatizare, instalație de stingere incendiu, etc.;
- cabluri + mufe de legatura c.c.;
- retele electrice de legatura intre tabloul de automatizare si barele tabloului general (din clădire spital).
- conductoare si platbanda OLZn pentru legarea la pamant a sistemului.
De la panourile fotovoltaice si pana la invertoare cablurile electrice se vor monta in tuburi HDPE pozate îngropat in pamant pe pat de nisip si protejate cu folii din PVC.
Intre container si tabloul general retele electrice se vor executa îngropat in pamant pe pat de nisip si vor protejate cu folii din PVC. La subtraversari de drumuri carosabile si alei, cablurile vor fi montate in tuburi din PVC.

Pentru protecția împotriva tensiunilor accidentale de atingere si racordarea instalațiilor de paratrăsnet se va prevedea o priza de pamant comuna a cărei rezistenta de dispersie va fi < 1 Ohm.
Se va executa și proiecta racordurile și branșamente electrice necesare. Plata se va face direct către operatorul sistemului de distribuție energiei electrice.

Pentru spatiile puternic medicalizate principiile de proiectare aplicate sunt următoarele
Bloc operator
Segregarea spatiilor in funcție de nivelul de asepsie propusa/prevazuta in normele specifice este
A. zona aseptica
i. salile de operație
ii. salile de pregatire/ultima spalare personal
B. zona curata
i. culoarul de acces personal operator / culoarul de distribuție instrumentar steril
ii. camera de pregătire pacienti/anestezie - preoperatory
iii. camera postoperator
iv. culoar de acces personal / pacienti
C. zona neutra
i. culoarul de acces personal auxiliar/echipamente
ii. culoarul de evacuare deșeuri medicale si nemedicale, instrumentar contaminat, după spalarea/ curatarea preliminară (ambalat in recipienti/pungi speciale, ermetice), camp operator contaminat, sigilat in recipient/saci cu marcaj specific